Jindires

Jindires (arabisk جنديرس, òg skrive Jandires, Jendires, Jendeires eller Jandarus) er ein by nord i Syria i Afrin-distriktet i Aleppo guvernement. Han ligg ved elva Afrin Cayi, 68,4 km nordvestover langs vegen frå Aleppo og 20,9 km sørvest for Afrin. Av stader i nærleiken finn ein Deir Ballut og Bayadah i sørvest, Zahra i nordvest, Kafr Safra i nord, Afrin i nordaust og Burj Abdullah i aust. I følgje Syrisk statistisk sentralbyrå (CBS), hadde Jindires eit folketal på 13 661 i 2004.Folketeljing 2004. Syrisk statistisk sentralbyrå (CBS). Aleppo guvernement. Archived at . 

Historie
Jindires ligg på same stad som den antikke byen Gindarus eller Gindaros (gresk Γίνδαρος), ein akropolis i Kyrrostika i den hellenistiske tida.Cohen, 2006,s. 170-171 Slaget ved Gindarus fann stad nær byen i 38 fvt. Parthianarane under Pacorus I leid eit massivt nederlag mot dei  romerske armeane til Ventidius og Pacorus sjølv mista livet i slaget.Kreitzer, 1996, s. 44. Under romarane høyrte byen til Antiokia. Keisar Theodosius den store bygde festningsverk i byen under regjeringstida si.Vailhé (1909). Cites:Patrologia Graeca, XCVII, 517. Spor etter festningsmuren står framleis på sør og vestsida av åsen, medan den moderne landsbyen ligg ved foten av åsen.Sagona, 1984, s. 323.

På 1300-talet, under mamelukkane, vart Jindires vitja av den syriske geografen al-Dimashqi som skildra han som «ein småby nær Tizin, og i området til Jumah. Her er mange bustadhus. Det er ei varmekjelde her, men det er ukjend kvar vatnet kjem frå, eller kvar det flyt.»le Strange, 1890, s. 462.

Den britiske forfattaren William Harrison Ainsworth, vitja landsbyen på 1800-talet og skildra han i magasinet sitt som «består av kring 50 hytter og ein kunstig ås, eller tel, med enkelte spor etter ei borg eller citadellen Cyrrhestica, og skildra av Strabon som 'ein gøymestad for bandittar.'»Ainsworth, 1844, s. 35.

Kyrkjehistorie

Den første og einaste kjende biskopen av Gindarus var Peter, som vitja Konsilet i Nikea i 325Gelzer, Patrum Nicænorum nomina, s. 61 og Antiokia i 341.Lequien, Oriens Christ., II, 789Catholic Encyclopedia 1907-1912, s.v. 'Gindarus' På tida til Justinianus I av Austromarriket hadde Gindarus berre ein  periodeutes og ikkje ein biskop. Leivningane etter St. Marinus vart haldne her, men vart seinare flytta til Antiokia. 

Moderne tid
Sommaren 2012, under den syriske borgarkrigen, fall Jindires til Det demokratiske einingspartiet (PYD) og den væpna greina av Folkevernseiningane (YPG).

8. mars 2018 blei byen teken av den tyrkiske hæren og deira allierte i Den syriske nasjonalhæren frå Folkets forsvarseiningar under Operasjon oljegrein. Den sunni-islamistiske gruppa Hayat Tahrir al-Sham (HTS) tok delvis kontroll over byen den 12. oktober 2022. 6. februar 2023 blei byen råka av eit kraftig jordskjelv i Tyrkia og Syria som drap eller skadde hundretals innbyggjarar.

20. mars 2023 drap ei av gruppene frå Den syriske nasjonalhæren, Jaysh al-Sharqiya, fire kurdiske sivile under newroz-feiringa. Dagen etter kasta HTS denne gruppa ut av Jindires og tok full kontroll over han.

Kjelder

Denne artikkelen bygger på «Jindires» frå ,  den 7. april 2014. 
 oppgav desse kjeldene:

Kategori:Busetnader i Afrin-distriktet
Gindarus
Kategori:Byar i Syria